rejauldu/bengali-wikipedia huggingface dataset:
স্বামী ব্রহ্মানন্দ (২১ জানুয়ারি, ১৮৬৩ – ১২ এপ্রিল, ১৯২২) ছিলেন প্রসিদ্ধ বাঙালি সন্ন্যাসী ও রামকৃষ্ণ পরমহংসের অন্যতম প্রধান শিষ্য। শ্রীরামকৃষ্ণ তাঁকে নিজের ভাবসন্তানের মর্যাদা দেন। পরবর্তীকালে তিনি রামকৃষ্ণ মিশনের প্রথম অধ্যক্ষ নির্বাচিত হন। রাজা মহারাজ নামে পরিচিত এই সন্ন্যাসী স্বামী বিবেকানন্দের মৃত্যুর পর রামকৃষ্ণ মিশনের যাবতীয় উন্নতির প্রধান কাণ্ডারী রূপে গণ্য হন।   জীবনী  স্বামী ব্রহ্মানন্দ কলকাতার নিকটস্থ শিকরা - কুলীনগ্রামে জন্মগ্রহণ করেন। পিতা আনন্দমোহন ঘোষ। পূর্বাশ্রমে তাঁর নাম ছিল রাখালচন্দ্র ঘোষ।  শ্রীরামকৃষ্ণের পরম ভক্ত ও গৃহী শিষ্য  মনোমোহন মিত্রের ভগ্নীপতি। ১৮৭৫ সালে কলকাতার ট্রেনিং অ্যাকাডেমিতে পড়াশোনার সময় স্বামী বিবেকানন্দের সঙ্গে তাঁর আলাপ হয়। বিবাহের পর সংসারের প্রতি বীতশ্রদ্ধ হয়ে শ্রীরামকৃষ্ণের নিকটে এসে সন্ন্যাসধর্মে দীক্ষিত হন। জীবনের অধিকাংশ সময় তিনি পুরী ও ভুবনেশ্বরে কাটিয়েছিলেন। ভুবনেশ্বরের মঠও তাঁর দ্বারা প্রতিষ্ঠিত। স্বামী বিবেকানন্দ ১৮৯৮ খ্রিষ্টাব্দে রামকৃষ্ণ মিশন সমিতি প্রতিষ্ঠা করে ব্রহ্মানন্দ মহারাজকে তার প্রেসিডেন্ট করেন। মহারাজ দীর্ঘ দিন ওই পদে ব্রতি থেকে ভারতবর্ষ তথা সারা বিশ্বে রামকৃষ্ণ ভাবধারা ছড়িয়ে দেন।   ব্রহ্মানন্দের নামে নামাঙ্কিত প্রতিষ্ঠানসমূহ  তার শিষ্য যোগীন্দ্রনাথ ঠাকুর ১৯১২ সালে বরানগর, কলকাতায় তাঁর নামে "ব্রহ্মানন্দ বালকশ্রম" নামে একটি স্কুল প্রতিষ্ঠা করেছিলেন, যা এখন বরানগর রামকৃষ্ণ মিশন আশ্রম উচ্চ বিদ্যালয় হিসাবে পরিচিত।   তথ্যসূত্র     সংসদ বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২  RKM: President's site - Swami Brahmananda  The Eternal Companion: Life and Teachings of Swami Brahmananda - Swami Prabhavananda and Swami Yatishwarananda    Swami Brahmananda - Swami Ashokananda  A Guide to Spiritual Life: Spiritual Teachings of Swami Brahmananda - Swami Chetanananda  God lived with them - Swami Chetanandanda   Swami Brahmananda in Pictures - Collection of pictures published by Ramakrishna Math, Bangalore    বহিঃসংযোগ     Swami Brahmananda, Biography at Belur Math website  RKM: President's site - Swami Brahmananda, Profile  বিষয়শ্রেণী:রামকৃষ্ণ পরমহংস বিষয়শ্রেণী:রামকৃষ্ণ মিশন বিষয়শ্রেণী:রামকৃষ্ণ মিশনের অধ্যক্ষ বিষয়শ্রেণী:রামকৃষ্ণ পরমহংসের সন্ন্যাসী শিষ্য বিষয়শ্রেণী:১৮৬৩-এ জন্ম বিষয়শ্রেণী:১৯২২-এ মৃত্যু বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:রামকৃষ্ণ পরমহংসের সন্ন্যাসী শিষ্যগণ
আন্দ্রিকার অনুমান (রোমানিয়ান গণিতজ্ঞ ডোরিন আন্দ্রিকার নামানুসারে) হলো মৌলিক সংখ্যার ব্যবধান সম্পর্কে একটি অনুমান।  এই অনুমানটি বলে যে নিম্নক্ত  অসমতাটি: সকল  এর জন্য সত্য, যেখানে  হল n তম মৌলিক সংখ্যা। যদি  হয়, অর্থাৎ  যদি n তম মৌলিক সংখ্যার ব্যবধান নির্দেশ করে, তবে আন্দ্রিকার অনুমানটিকে নিম্নরূপে পুনরায় লেখা যায়:   প্রমাণিত তথ্য  ইমরান ঘোরী বৃহত্তম মৌলিক ব্যবধানের উপর তথ্য ব্যবহার করে  এর জন্য ১.৩০০২ × ১০১৬ পর্যন্ত অনুমানটি নিশ্চিত করেছেন। maximal gaps এর একটি তালিকা এবং উপরের ব্যবধানের অসমতা ব্যবহার করে, নিশ্চিতকরণ মানটিকে সম্পূর্ণরূপে ৪ × ১০১৮ পর্যন্ত বাড়ানো যেতে পারে।  বিচ্ছিন্ন ফাংশন  বিপরীত চিত্রে চিত্রিত হয়েছে।  এর উচ্চতর মানগুলি n = ১, ২, এবং ৪ এ ঘটে, যেখানে A4 ≈ 0.670873..., প্রথম ১০৫ মৌলিক সংখ্যার মধ্যে এর চেয়ে বড় মান নেই। যেহেতু আন্দ্রিকা ফাংশন n বৃদ্ধি পেলে asymptotically কমতে থাকে, তাই n বড় হলে পার্থক্যটি বড় করার জন্য ক্রমবর্ধমান আকারের একটি মৌলিক ব্যবধান প্রয়োজন। সুতরাং, এটি অত্যন্ত সম্ভাবনাময় যে অনুমানটি সত্য, যদিও এটি এখনও প্রমাণিত হয়নি।   সরলীকরণ  300px|থাম্ব|প্রথম ১০০ মৌলিক সংখ্যার জন্য সরলীকৃত আন্দ্রিকার অনুমানে x এর মান, যেখানে অনুমিত xmin চিহ্নিত রয়েছে। আন্দ্রিকার অনুমানের একটি সরলীকরণ হিসেবে, নিম্নলিখিত সমীকরণটি বিবেচনা করা হয়েছে:  যেখানে  হল n তম মৌলিক সংখ্যা এবং x যেকোনো ধনাত্মক সংখ্যা হতে পারে।  x এর জন্য সর্বাধিক সম্ভাব্য সমাধানটি সহজেই দেখা যায় n=১ এর জন্য, যখন xmax = ১। x এর জন্য সর্বনিম্ন সমাধানটি অনুমান করা হয়েছে xmin ≈ 0.567148...  যা n = ৩০ এর জন্য ঘটে।  এই অনুমানটিকে একটি অসমতা হিসেবে প্রকাশ করা হয়েছে, সরলীকৃত আন্দ্রিকার অনুমান:  যেখানে    তথ্যসূত্র এবং টীকা      বিষয়শ্রেণী:মৌলিক সংখ্যা সম্পর্কে অনুমান বিষয়শ্রেণী:সংখ্যাতত্ত্বের অমীমাংসিত সমস্যা
চালিয়াং এক ধরনের ক্যান্টনীয় ডিম সাম। ইউতিয়াওকে শক্ত করে চালের নুডুলস দিয়ে বেঁধে এই খাবার প্রস্তুত করা হয়।  একে প্রায়শই সয়া সস, হইসিন সস অথবা তিল বাঁটার সাথে পরিবেশন করা হয়। এটি সাধারণত সয়া দুধ অথবা কঙ্গির সাথে খাওয়া হয়।   আরও দেখুন   List of fried dough varieties   Ci fan tuan  Youtiao     তথ্যসূত্র    বহিঃসংযোগ    বিষয়শ্রেণী:হংকং রন্ধনশৈলী
বায়দা ( আরবি : بيداء) হল হেজাজ অঞ্চলের মক্কা ও মদিনার মধ্যবর্তী একটি মরুভূমি। এই মরুভূমিতে পানি/ঘাস নেই  এবং মসজিদে শাজারাহ  থেকে মক্কা শহরের দূরত্ব দুই কিলোমিটার।  ইসলামি বর্ণনা অনুসারে,   খাসফ আল বাইদা বা (সুফিয়ানীর সেনাবাহিনীর) গিলে ফেলা বাইদা ভূমিতে মাহদীর আবির্ভাবের লক্ষণগুলোর মধ্যে একটি।   ব্যুৎপত্তি  এই এলাকার নাম "খাসফ-এ-বাইদা" (বায়দা জমি গিলে ফেলা) এর হাদিসে এই নামেই বর্ণিত হয়েছে। বিভিন্ন ইসলামি হাদিসের উপর ভিত্তি করে শিয়া ও সুন্নি উভয় ইসলামিক সূত্রই "বাইদা অঞ্চলে গিলে ফেলার " ঘটনাটিকে মাহদীর আবির্ভাবের অন্যতম লক্ষণ হিসেবে উল্লেখ করেছেন।  বায়দা অর্থ পানি ও ঘাসবিহীন মরুভূমি,  এবং অভিব্যক্তি হিসেবে এটি একটি বিশাল মরুভূমির নাম যা মদীনার ৯ কিলোমিটার দক্ষিণ-পশ্চিমে এবং যুল-হালিফার পরে অবস্থিত; একইভাবে এটি মদীনা থেকে জেদ্দা এবং মক্কা যাওয়ার পথে দুইটি দক্ষিণ এবং উত্তর অংশে বিভক্ত।   ইসলামিক পরলোকগমনবিদ্যা  খাসফ আল-বাইদা সম্পর্কে,     মুহাম্মদ বিন 'আলী বিন আল-হুসাইন (মুহম্মদ আল-বাকির) থেকে একটি হাদিস এসেছে যেখানে বলা হয়েছে: আখের-আল-জামানে (যুগের শেষের দিকে), যখন সুফিয়ানীর সেনাবাহিনী বাইদার অঞ্চলে প্রবেশ করে, তখন একজন আহ্বানকারী ডেকে বলেন: হে স্পষ্টভাষী, সেই জাতিকে (সুফিয়ানী সেনাবাহিনীর) ধ্বংস করে দাও; এরপর পৃথিবী তাদের গ্রাস করবে এবং ৩ জন ছাড়া তাদের সকলকে গ্রাস করা হবে।   প্রার্থনা  ফেক্বি সূত্রের উপর ভিত্তি করে: এই (বায়দা) মরুভূমিতে নামাজ পড়া মাকরুহ (অর্থাৎ: হারাম নয় তবে না করাই ভালো) এবং এই স্থানে ঐশ্বরিক আযাব নেমে আসবে।   আরো দেখুন    সাইয়্যেদ হাসানী  খাসফ আল-বাইদা  গুপ্তচরবৃত্তি  সৈয়দ খোরাসানী  আল-ইয়ামানি (শিয়া ধর্ম)  আকাশ থেকে আওয়াজ।  চৌদ্দটি অভ্রান্ত ব্যক্তি  নফসে জাকিয়া (পবিত্র আত্মা)  আল-মাহদীর পুনরাবির্ভাবের লক্ষণসমূহ   তথ্যসূত্র   বিষয়শ্রেণী:মাহদীবাদ বিষয়শ্রেণী:হেজাজ বিষয়শ্রেণী:ইসলামি পরিভাষা বিষয়শ্রেণী:ইসলামি পরকালবিদ্যা
কোত দিভোয়ার জাতীয় অনূর্ধ্ব-২৩ ফুটবল দল (; যা কোত দিভোয়ার অলিম্পিক ফুটবল দল অথবা কোত দিভোয়ার অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে কোত দিভোয়ারের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম কোত দিভোয়ারের ফুটবলের সর্বোচ্চ নিয়ন্ত্রক সংস্থা আইভোরীয় ফুটবল ফেডারেশন দ্বারা নিয়ন্ত্রিত হয়।  লে এলেফঁতস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় কোত দিভোয়ারের বৃহত্তম শহর আবিজানে অবস্থিত। বর্তমানে এই দলের ম্যানেজারের দায়িত্ব পালন করছেন সুয়ালিয়ো আইদারা। কোত দিভোয়ার অনূর্ধ্ব-২৩ এপর্যন্ত ১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০০৮ গ্রীষ্মকালীন অলিম্পিকে ষষ্ঠ স্থান অধিকার করা।  মামাদু বাগায়োকো, আলাসান কোনে, চেক মুকোরো, ইউসুফ দাও এবং মুসা কোনের মতো খেলোয়াড়গণ কোত দিভোয়ারের অনূর্ধ্ব-২৩ দলের জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:কোত দিভোয়ার জাতীয় অনূর্ধ্ব-২৩ ফুটবল দল বিষয়শ্রেণী:আফ্রিকার জাতীয় অনূর্ধ্ব-২৩ ফুটবল দল বিষয়শ্রেণী:কোত দিভোয়ার জাতীয় ফুটবল দল
ইন ইয়র হাউজ (এছাড়াও ওভার দ্য এজ: ইন ইয়র হাউজ অথবা ইন ইয়র হাউজ ২২ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://archive.today/20120714035904/http://slam.canoe.ca/SlamWrestlingArchive/jun1_overtheedge.html এটি ইন ইয়র হাউজ কালানুক্রমিকের অধীনে প্রচারিত দ্বাবিংশ অনুষ্ঠান ছিল। এই অনুষ্ঠানটি ১৯৯৮ সালের ৩১শে মে তারিখে মার্কিন যুক্তরাষ্ট্রের উইসকনসিনের মিলওয়াউকির উইসকনসিন সেন্টার এরিনায় অনুষ্ঠিত হয়েছে।  এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে স্টোন কোল্ড স্টিভ অস্টিন ডাব্লিউডাব্লিউএফ চ্যাম্পিয়নশিপ ম্যাচে ডুড লাভকে পরাজিত করেছে। অন্যান্য শীর্ষস্থানীয় ম্যাচে, দ্য নেশন অব ডোমিনেশন ছয় জনের ট্যাগ টিম ম্যাচে ডি-জেনারেশন এক্সকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে দ্য রক ফারুককে পিনফলের মাধ্যমে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।   পটভূমি  ১৯৯৩ সাল পর্যন্ত ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই) প্রতি বছর মোট পাঁচটি পেশাদার কুস্তির প্রতি-দর্শনে-পরিশোধ (পিপিভি) অনুষ্ঠানের আয়োজন করতো; যেগুলো "বিগ ফাইভ" নামে পরিচিত, উক্ত সময়ের পাঁচটি প্রধান অনুষ্ঠানগুলো ছিল রয়্যাল রাম্বল, রেসলম্যানিয়া, কিং অব দ্য রিং, সামারস্ল্যাম এবং সার্ভাইভার সিরিজ। ১৯৯৫ সালের গোড়ার দিকে, প্রতিযোগী ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) দ্বারা তাদের বার্ষিক প্রতি-দর্শনে-পরিশোধ অনুষ্ঠান সংখ্যা বাড়ানোর পদক্ষেপের প্রতিক্রিয়া হিসেবে ডাব্লিউডাব্লিউএফ "ইন ইয়র হাউজ" নামে একটি মাসিক ধারাবাহিক প্রতি-দর্শনে-পরিশোধ প্রতিষ্ঠা করেছিল, যা বিগ ফাইভের মধ্যে যেকোন একটি অনুষ্ঠান আয়োজন না হওয়া মাসে আয়োজন করা হয় এবং কম দামে বিক্রি হয়েছিল (বিগ ফাইভের প্রতিটির মূল্য ছিল ২৯.৯৫ মার্কিন ডলার, অন্যদিকে ইন ইয়র হাউজ অনুষ্ঠানগুলোর মূল্য ছিল ১৪.৯৫ মার্কিন ডলার)। ইন ইয়র হাউজের এই কম মূল্য নেটওয়ার্ক টেলিভিশন সেটারডে নাইট'স মেইন ইভেন্টের সম্প্রচারের পতন ও বাতিল এবং হোম ভিডিও রিলিজ থেকে অপর্যাপ্ত আয়ের পর প্রতি-দর্শনে-পরিশোধ বাজার থেকে ডাব্লিউডাব্লিউএফের আয় বাড়ানোর একটি প্রচেষ্টাও ছিল। উপরন্তু, উক্ত সময়ে বিগ ফাইভ তিন ঘন্টা ধরে চলতো, অন্যদিকে ইন ইয়র হাউজের অনুষ্ঠানগুলো শুধুমাত্র দুই ঘন্টা চলতো। ১৯৯৫ সালের ১৪ই মে তারিখে প্রথমবারের মতো ইন ইয়র হাউজ অনুষ্ঠিত হয়েছে।  ১৯৯৮ সালের এই অনুষ্ঠানটি ইন ইয়র হাউজ কালানুক্রমিকের দ্বাবিংশ অনুষ্ঠান ছিল, যা ৩১শে মে তারিখে মার্কিন যুক্তরাষ্ট্রের উইসকনসিনের মিলওয়াউকির উইসকনসিন সেন্টার এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।   তথ্যসূত্র   ২২ ইন ইয়র হাউজ বিষয়শ্রেণী:মে ১৯৯৮-এ মার্কিন যুক্তরাষ্ট্রে ঘটনা বিষয়শ্রেণী:১৯৯৮-এ উইসকনসিন বিষয়শ্রেণী:উইসকনসিনে ঘটনা বিষয়শ্রেণী:মিলওয়াউকিতে পেশাদার কুস্তি
খোশ্যা () হরিয়ানার আহিরদের একটি গোত্র।  ঐতিহাসিক রিচার্ড গ্যাব্রিয়েল ফক্সের মতে, অহিরওয়ালে খোশ্য ছিল প্রভাবশালী গোষ্ঠী যাদের পূর্বপুরুষরা জোর করে ভারওয়াসের কিছু গুজ্জর গ্রাম দখল করেছিল। এই বংশের একজন বংশধর, চৌধুরী দীপচাঁদ সম্রাট দ্বিতীয় আলমগীরের (১৭৫৪-৫৯) সেনাবাহিনীর একজন সর্দার ছিলেন।  Realm and region in traditional India-page-83   তথ্যসূত্র    আরো দেখুন    যদুবংশী আহির  হরিয়ানা বিষয়শ্রেণী:আহির বিষয়শ্রেণী:বংশ
চাপিলা (বৈজ্ঞানিক নাম: Gonialosa) Clupeidae পরিবারের একটি গণের নাম একটি ছোট চ্যাপ্টা মাছ। দেখতে অনেকটা ইলিশ মাছের মতো। এই মাছ বাংলাদেশ, ভারত, শ্রীলঙ্কা, পাকিস্তান এ পাওয়া যায়।  প্রজাতিসমূহ  গণি চাপিলা Gonialosa manmina (F. Hamilton, 1822) (Ganges river gizzard shad)  Gonialosa modesta (F. Day, 1870) (Burmese river gizzard shad)  Gonialosa whiteheadi Wongratana, 1983 (Southern Burmese river gizzard shad)  তথ্যসূত্র     বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:শ্রীলঙ্কার মাছ বিষয়শ্রেণী:এশিয়ার মাছ
পাঁচকড়ি জমিদার বাড়ি বা লালাচন্দ্র জমিদার বাড়ি হাটহাজারীর শিকারপুর ইউনিয়নে অবস্থিত প্রায় ১৫০ বছরের পুরনো একটি জমিদারবাড়ি।   ইতিহাস  এই জমিদারি বংশের গোড়াপত্তন করেন লালা চন্দ্র রায়। তিনি কলকাতার দুর্গাপুরে বসবাস করতেন। সেখান থেকে তিনি আসেন হাটহাজারীর শিকারপুরে। উক্ত ইউনিয়নের লালা চন্দ্র বিল আজও তারই সাক্ষ্য বহন করে। তারই বংশধর ছিলেন জমিদার অপর্ণা চরণ রায় চৌধুরী।  ১৮৭০ থেকে ১৮৮০ সালের দিকে জমিদার অপর্ণা চরণ রায় জমিদার বাড়িটি তৈরির কাজে হাত দেন। কিন্তু তিনি তা সমাপ্ত করে যেতে পারেন নি। তার বংশধর পাঁচকড়ি রায় চৌধুরী তা সমাপ্ত করেন। তার নামেই জমিদারবাড়ি বেশি পরিচিত। পাঁচকড়ি জমিদার ১৯৪৯ সালে মৃত্যুবরণ করেন। তারই বংশধর অয্যুৎ কুমার চৌধুরী ১৯৮৩ সালে মৃত্যুবরণ করেন। এই জমিদারদের বহু সম্পদ ১৯৪৭ এর দেশভাগের পর হাতছাড়া হয়ে যায়। জমিদারদের বর্তমান বংশধররা এখন বাড়িটিতে বসবাস করেন। তারা আইনের আশ্রয়ের মাধ্যমে হাতছাড়া সম্পদ্গুলো দখলে নেওয়ার চেষ্টায় আছেন।   অবকাঠামো  মূল বাড়িটিতে আছে থাকার জন্য ৬টি কক্ষ, একটি রান্নাঘর, একটি ড্রয়িং রুম। এছাড়া দুটি ঘাটসহ পুকুর রয়েছে। অথিতিদের থাকার জন্য আলাদা একটি বাড়ি আছে। এছাড়া লাগোয়া একটি দুর্গা মন্দিরও আছে   বর্তমান অবস্থা  বাড়িটির দেয়ালে দেখা যায় অনেক টেরাকোটার কারুকাজ। কিন্তু বর্তমানে দেয়ালে শ্যাওলা জমেছে। পরাশ্রয়ী উদ্ভিদও দেয়াল জুড়ে বড় হচ্ছে। বর্তমান বংশধরদের ভাষ্যে, আর্থিকভাবে স্বচ্ছল না হওয়ায় তারা জমিদারবাড়ির সৌন্দর্য্য ফিরিয়ে আনতে পারছেন না বা এটির মেরামত করতে পারছেন না।  চিত্রশালা    তথ্যসূত্র    বহিঃসংযোগ    বাংলাদেশের ঐশ্বর্য সন্ধান ১০: যেভাবে খুঁজে পেয়েছি পাঁচকড়ি জমিদারবাড়ি  চট্টগামে দেড়শো বছরের পুরনো জমিদারবাড়ি  বিষয়শ্রেণী:চট্টগ্রাম বিভাগের জমিদার বাড়ি বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা
মাদখালি বৃহত্তর সালাফি আন্দোলনের অভ্যন্তরে একটা বিশেষ চিন্তাধারা, যেটার উৎস রাবী আল-মাদখালির লেখা ও চিন্তাধারাওমায়মা আবদেল-লতিফ, "Trends in Salafism." - Islamist Radicalisation: The Challenge for Euro-Mediterranean Relations থেকে নেওয়া হয়েছে, পৃষ্ঠা ৭৪। ব্রাসেলস: ইউরোপীয় পলিসি স্টাডিজ কেন্দ্র, ২০০৯। রয়েল আল আল-বাইত ইনস্টিটিউট ফর ইসলামিক থট, শায়খ রাবী ’ইবনে হাদী‘ উমায়ের আল মাদখালী । The Muslim 500: The World's Most Influential MuslimsICG Middle East Report N°31. Saudi Arabia Backgrounder: Who Are the Islamists? আম্মান/রিয়াদ/ব্রাসেলস: ইন্টারন্যাশনাল ক্রাইসিস গ্রুপ, ২১ সেপ্টেম্বর ২০০৪।রোল মাইজার, Global Salafism: Islam's New Religious Movement, পৃষ্ঠা ৪৯। নিউ ইয়র্ক: কলম্বিয়া বিশ্ববিদ্যালয় প্রেস, ২০০৯। । মাদখালিরা যেহেতু অসম্প্রদায়িক রাষ্ট্রব্যবস্থা সমর্থন করে এসেছে, আরব রাষ্ট্রসমূহও তাদের দীর্ঘ একটা সময় ধরে সমর্থন দিয়ে এসেছে, যে সমর্থন অধুনা কমে এসেছে, যেহেতু এসব অঞ্চলে অসাম্প্রদায়িক রাষ্ট্রব্যবস্থার প্রতি সমর্থনও হ্রাস পেয়েছে। সৌদি আরবে এদের জনপ্রিয়তা ও বিশ্বস্ততা উল্লেখযোগ্যভাবে কমে যাওয়ার পর, এ আন্দোলন মূলত এখন ইউরোপিয় মুসলিম সম্প্রদায়ের মাঝে টিকে আছে।   ইতিহাস  আন্দোলনটির মূলত মুসলিম ব্রাদারহুডের বিরুদ্ধশক্তি হিশেবে উত্থান ঘটেছিলোটমাস এম পিক, অ্যান স্পেকহার্ড ও বিট্রিস জ্যাকুচ, Home-Grown Terrorism, পৃষ্ঠা ৮৬। আমস্টারডাম: আইওএস প্রেস, ২০০৯।। সাইয়্যেদ কুতুব, যিনি সাহওয়া আন্দোলন ও কুতবি আন্দোলনের নেতা, মাদখালিদের মতে একজন ধর্মত্যাগী। ১৯৯০-এর দশকে, সৌদি ও মিশরের সরকার এ আন্দোলনকে কিছুটা ভারসাম্যকারী ইসলামী আন্দোলন হিশেবে প্রচার শুরু করে এবং এ সময়, অনেক জিহাদি গোষ্ঠী মাদখালিতে পরিণত হয়। কুয়েতে রাজনৈতিক পরিমণ্ডলে প্রবেশের জন্য অনেক ব্যক্তি মাদখালি আন্দোলনের অংশ হওয়া শুরু করে।   সৌদি আরবের বড় আলেমগণ, বিশেষ করে গ্র্যান্ড মুফতি আবদুল-আজিজ ইবনে আব্দুল্লাহ আল আশ-শাইখের রাবী আল-মাদখালির সমালোচনার পর, এ আন্দোলন এ অঞ্চলে এর সমর্থন হারানো শুরু করে। বর্তমান সৌদি আরবে যারা এ চিন্তাধারায় বিশ্বাস করে তাদের অধিকাংশ পাশ্চাত্য থেকে আসা সৌদি আরবে কাজ করা লোক, রাবি আল-মাদখালির অঞ্চলের, অথবা ইয়েমেন বা কুয়েত থেকে আসা লোকজন।      তথ্যসূত্র   বিষয়শ্রেণী:সালাফি আন্দোলন বিষয়শ্রেণী:ইসলাম সম্পর্কিত বিতর্ক বিষয়শ্রেণী:ইসলামি মৌলবাদ বিষয়শ্রেণী:ইসলামবাদ বিষয়শ্রেণী:ইসলামপন্থী দল বিষয়শ্রেণী:নব্য ধর্মীয় আন্দোলন বিষয়শ্রেণী:রাজতন্ত্রবাদ
আসাদুজ্জামান আসাদ একজন বাংলাদেশী রাজনীতিবিদ। তিনি রাজশাহী-৩ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   রাজনীতি  আসাদুজ্জামান আসাদের রাজনীতি শুরু ছাত্র জীবন থেকে  ★সভাপতি বাংলাদেশ ছাত্রলীগ,৬নং ওয়ার্ড,রাজশাহী মহানগর(১৯৮৪-৮৫)  ★সভাপতি বাংলাদেশ ছাত্রলীগ, রাজশাহী সরকারি সিটি কলেজ (১৯৮৫-৮৭)  ★সাধারন সম্পাদক বাংলাদেশ ছাত্রলীগ, রাজশাহী মহানগর(১৯৮৮-৮৯)  ★সভাপতি বাংলাদেশ ছাত্রলীগ, রাজশাহী মহানগর(১৯৮৯-৯০)  ★সমন্বয়ক ছাত্র সংগ্রাম পরিষদ পরবর্তীতে সর্বদলীয় ছাত্র ঐক্য পরিষদ এবং রাজশাহীঃ ১৯৯০ এর গণ আন্দোলন।  ★সভাপতি বাংলাদেশ ছাত্রলীগ, রাজশাহী মহানগর (১৯৯০-৯২)  ★যুগ্ন আহবায়ক বাংলাদেশ আওয়ামী যুবলীগ, রাজশাহী জেলা(১৯৯২)  ★সাধারণ সম্পাদক বাংলাদেশ আওয়ামী যুবলীগ, রাজশাহী জেলা (১৯৯২-৯৭)  ★যুব সংগ্রাম পরিষদ সংগ্রাম পরিষদ, রাজশাহী; ১৯৯৬ এর তত্ত্বাবধায়ক সরকারের দাবিতে আন্দোলন কে গতিশীল করতে যুব নেতৃত্বে ভূমিকা রাখেন।  ★আহবায়ক বাংলাদেশ আওয়ামী যুবলীগ, রাজশাহী জেলা (১৯৯৭)  ★সভাপতি বাংলাদেশ আওয়ামী যুবলীগ,রাজশাহী জেলা (১৯৯৭-২০০৩)  ★সদস্য বাংলাদেশ আওয়ামী যুবলীগ রাজশাহী জেলা (২০০৩)  ★যুগ্ম সাধারণ সম্পাদক বাংলাদেশ আওয়ামী লীগ, রাজশাহী জেলা (২০০৪-১৪)  ★সাধারণ সম্পাদক বাংলাদেশ আওয়ামী লীগ, রাজশাহী জেলা (২০১৪-১৯)  ★সদস্য বাংলাদেশ আওয়ামী লীগ, রাজশাহী জেলা (বর্তমান)  দ্বাদশ জাতীয় সংসদ নির্বাচনে তিনি রাজশাহী-৩ (পবা-মোহনপুর) আসনে ১ লাখ ৫৪ হাজার ৯০৯ ভোট পেয়ে বিজয়ী হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য
মঞ্জুলা কানওয়ার একজন ভারতীয় চলচ্চিত্র অভিনেত্রী, যিনি ওডিয়া চলচ্চিত্রে কাজের জন্য পরিচিত। তিনি দুটি চলচ্চিত্রে অভিনয় করেছেন: ভাঙ্গা সিলতা (১৯৯৮) এবং রাজু আওয়ারা (২০১২)। ভাঙ্গালা সিলাতায় অভিনয়ের জন্য তিনি সেরা অভিনেত্রীর জন্য জাতীয় চলচ্চিত্র পুরস্কার অর্জন করেছিলেন     তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ওড়িয়া চলচ্চিত্র অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:২০শ শতাব্দীর ভারতীয় অভিনেত্রী
অ্যালিসন ব্রি স্কারমারহর্ন (জন্ম ডিসেম্বর ২৯, ১৯৮২) হলেন একজন মার্কিন অভিনেত্রী ও প্রযোজক। তিনি হাস্যরসাত্মক ধারাবাহিক কমিউনিটি (২০০৯-২০১৫)-এ অ্যানি এডিসন এবং নাট্যধর্মী ধারাবাহিক ম্যাড মেন (২০০৭-২০১৫)-এ ট্রুডি ক্যাম্পবেল চরিত্রে অভিনয়ের জন্য সর্বাধিক পরিচিত। তিনি অ্যানিমেটেড হাস্যরসাত্মক ধারাবাহিক বোজ্যাক হর্সম্যান (২০১৪-বর্তমান)-এ ডায়ান এনগুয়েন চরিত্রের জন্য কণ্ঠ দিয়েছেন। হাস্যরসাত্মক গ্লো (২০১৭-বর্তমান)-এ রুথ ওয়াইল্ডার চরিত্রে অভিনয়ের জন্য তিনি ২০১৮ সালে শ্রেষ্ঠ সঙ্গীতধর্মী বা হাস্যরসাত্মক টিভি অভিনেত্রী বিভাগে গোল্ডেন গ্লোব ও হাস্যরসাত্মক ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেছেন।  ব্রি টেলিভিশনের পাশাপাশি চলচ্চিত্রেও অভিনয় করেছেন। তার অভিনীত উল্লেখযোগ্য চলচ্চিত্রসমূহ হল স্ক্রিম ফোর (২০১১), দ্য ফাইভ-ইয়ার এঙ্গেজমেন্ট (২০১২), দ্য লেগো মুভি (২০১৪), গেট হার্ড (২০১৫), স্লিপিং উইথ আদার পিপল (২০১৫), হাউ টু বি সিঙ্গল (২০১৬), দ্য লিটল আওয়ার্স (২০১৭), দ্য ডিজাস্টার আর্টিস্ট (২০১৭), দ্য পোস্ট (২০১৭) এবং প্রমিজিং ইয়ং ওম্যান (২০২০)। এছাড়া তিনি হর্স গার্ল (২০২০) চলচ্চিত্রের প্রযোজক ও সহ-রচয়িতা হিসেবে কাজ করেছেন।   প্রারম্ভিক জীবন  অ্যালিসন ব্রি শেরমেরহর্ন ১৯৮২ সালের ২৯শে ডিসেম্বর ক্যালিফোর্নিয়া অঙ্গরাজ্যের হলিউডে জন্মগ্রহণ করেন। তার পিতা চার্লস টেরি শেরমেরহর্ন একজন সঙ্গীতজ্ঞ ও ফ্রিল্যান্স বিনোদন প্রতিবেদক। তার মাতা জোয়্যান ব্রেনার পারা লস নিনোস (শিশুদের জন্য) নামে একটি অ-মুনাফাভোগী শিশুতোষ এজেন্সিতে কাজ করেন। তার বড় বোনের নাম লরেন। ব্রিয়ের মাতা ইহুদি ধর্মাবলম্বী। তার পিতা ওলন্দাজ, ইংরেজ ও স্কটিশ বংশোদ্ভূত।   তথ্যসূত্র    বহিঃসংযোগ     বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:২১শ শতাব্দীর মার্কিন ইহুদি
thumb|right|220px|জার্মানির মিউনিখে অবস্থিত বিএমডব্লিউ-এর সদরদপ্তর বাইরিশে মটোরান ভার্কে এজি (, ) বা বিএমডব্লিউ () হচ্ছে একটি জার্মান মোটরগাড়ি, মোটর সাইকেল, ও ইঞ্জিন নির্মাতা প্রতিষ্ঠান। এটি প্রতিষ্ঠিত হয়েছিল ১৯১৬ সালে। বিএমডব্লিউ ছাড়াও প্রতিষ্ঠানটির মিনি নামে আরও একটি ব্র্যান্ড রয়েছে। এছাড়াও এটি বিশ্বখ্যাত রোলস-রয়েস মোটর কারসও বিএমডব্লিউ-এর অধীনস্থ একটি প্রতিষ্ঠান। বিএমডব্লিউ মানসম্পন্ন ও বিলাসবহুল গাড়ি নির্মাণের জন্য সুপরিচিত।   উৎপাদন  thumb|জার্মানির লিপজিগে শ্রেণী সংযোগে থাকা গাড়ির ৩টি অংশকে স্পট ঢালাই দেওয়া হচ্ছে। thumb|upright=1.5|বিএমডব্লিউ গাড়ি ২০০৬ সালে বিএমডব্লিউ বিশ্বের পাঁচটি দেশে অবস্থিত তাদের কারখানায় মোট ১৩,৬৬,৮৩৮টি চার চাকা বিশিষ্ট গাড়ি উৎপাদন করে।World Motor Vehicle Production, OICA correspondents survey 2006 ২০০৯ সালে তাদের গাড়ি প্রস্তুতের এই সংখ্যা দাঁড়ায় ১২,৫৮,৪১৭টি। এছাড়াও ২০০৯ সালে বিএমডব্লিউ ৮২,৬৩১টি মোটরসাইকেলও প্রস্তুত করে। দেশপ্রস্তুতগাড়ি (২০০৬)গাড়ি (২০০৮)মডেলজার্মানিবিএমডব্লিউ৯,০৫,০৫৭৯,০১,৮৯৮অন্যান্যযুক্তরাজ্যমিনি১,৮৭,৪৫৪২,৩৫,০১৯সকল মিনিরোলস-রয়েস৬৭১,৪১৭সকল রোলস-রয়েসঅস্ট্রিয়াবিএমডব্লিউ১,১৪,৩০৬৮২,৮৬৩বিএমডব্লিউ এক্স৩মার্কিন যুক্তরাষ্ট্রবিএমডব্লিউ১,০৫,১৭২১,৭০,৭৪১বিএমডব্লিউ এক্স৫, এক্স৬দক্ষিণ আফ্রিকাবিএমডব্লিউ৫৪,৭৮২৪৭,৯৮০বিএমডব্লিউ ৩-সিরিজসর্বমোট১৩,৬৬,৮৬৩১৪,৩৯,৯১৮   বিক্রয় (বিএমডব্লিউ ব্র্যান্ড)  বিএমডব্লিউ-এর বার্ষিক প্রতিবেদন অনুসারে বিএমডব্লিউ বিশ্বব্যাপী তাদের গাড়ি সরবরাহ করে।  বছরসর্বমোট২০০০৮,২২,১৮১২০০১৮,৮০,৬৭৭২০০২৯,১৩,২২৫২০০৩৯,২৮,১৫১২০০৪১০,২৩,৫৮৩২০০৫১১,২৬,৭৬৮২০০৬১১,৮৫,০৮৮২০০৭১২.৭৬.৭৯৩২০০৮১২,০২,২৩৯২০০৯১০,৬৮,৭৭০   তথ্যসূত্র    বহিঃসংযোগ    BMW Group International  BMW International Website  BMW Automobiles International  BMW Motorrad International  MINI International  Rolls-Royce Motors  বিষয়শ্রেণী:যানবাহন প্রস্তুতকারক কোম্পানি বিষয়শ্রেণী:জার্মানির কোম্পানি বিষয়শ্রেণী:১৯১৭-এ প্রতিষ্ঠিত কোম্পানি বিষয়শ্রেণী:জার্মান মার্কা বিষয়শ্রেণী:জার্মানির গাড়ি প্রস্তুতকারক বিষয়শ্রেণী:জার্মানির মোটরগাড়ি কোম্পানি বিষয়শ্রেণী:বিএমডব্লিউ বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:গাড়ির মার্কা বিষয়শ্রেণী:ডিজেল ইঞ্জিন নির্মাতা বিষয়শ্রেণী:জার্মানিতে সদর দফতর বহুজাতিক কোম্পানি
টাটকিনি (বৈজ্ঞানিক নাম:Cirrhinus reba) () হচ্ছে Cyprinidae পরিবারের Cirrhinus গণের একটি স্বাদুপানির মাছ।  বর্ণনা দেহ লম্বা ও রুপালি বর্ণের। পৃষ্ঠীয়ভাগ অঙ্কীয়ভাগ অপেক্ষায় অধিক উত্তল। ছোট অবস্থায় পৃষ্ঠদেশ কালো, নিচের পাখনাতে কমলা রঙের হয় এবং পাখনাতে সূক্ষ্ম কালো দাগ আছে। বয়স বাড়ার সঙ্গে রং পাল্টে যায়। এ মাছের পৃষ্ঠপাখনার রশ্মির সংখ্যা ১১ থেকে ১২। প্রাপ্তবয়স্ক অবস্থায় যে প্রজাতির মাছের মোট দৈর্ঘ্য ২৫ সেমি বা এর কম।  বিস্তৃতি আমদের দেশের নদী, ঝরণা, খাল, বিল, হাওড়, বাওড়, পুকুর প্রভৃতি জলাশয়ে এরা বাস করে। বাংলাদেশ, ভারত, পাকিস্তান পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:স্বাদু পানির মাছ বিষয়শ্রেণী:১৮২২-এ বর্ণিত মাছ